
80                                                          DR.31.10.2017                                                

 
 Namun dalam kenyataan kementerian, dalam pada 22 Oktober, kerajaan negeri 
didakwa tidak menerima nasihat DOE untuk mendapatkan penilaian Impak Alam Sekitar 
ataupun EIA. Kenyataan ini sungguh tidak bertanggungjawab dan berniat untuk 
mengelirukan. Apabila semakan dibuat, ulasan daripada DOE melalui surat bertarikh 23 
Januari 2015 menyatakan bahawa mereka tidak menyokong permohonan pemajuan tersebut 
atas sebab jarak kuari yang berdekatan dan langsung tidak menyebut mengenai lereng bukit 
ataupun keperluan EIA.  

 Anehnya DOE pula tidak membantah apabila kerajaan negeri terdahulu meluluskan 
Kolej Tunku Abdul Rahman yang terletak bersebelahan projek di mana kemalangan berlaku 
malah jaraknya dari kuari juga lebih kurang sama, malah lebih dekat kepada tapak letupan. 
Tidak kah ini membuktikan sikap dwi standard DOE. Pada masa yang sama rakan-rakan 
saya dari negeri Sarawak telah memaklumkan bahawa terdapat dua kuari di Kuching, satu di 
Batu 7 dan satu lagi di Batu Stigang yang terletak berhampiran dengan kawasan perumahan 
dengan jarak antara 250 meter hingga 350 meter sahaja dari tapak letupan. Jauh lagi dekat. 
Jadi mengapakah DOE boleh bertindak membantah projek perumahan mampu milik di 
Tanjung Bungah tapi membantah projek yang lebih teruk pelanggaran syaratnya.  

 Sehubungan dengan itu kementerian juga senyap mengenai hakikat bahawa 
Jabatan Mineral dan Geosains juga sebuah agensi di bawah Kementerian Sumber Asli dan 
Alam Sekitar telah memberi lampu hijau kepada pemajuan yang sama di Tanjung Bungah. 
Perlu ditekankan di sini bahawa JMG, jabatan tersebut merupakan agensi pakar bagi aktiviti 
perlombongan termasuk kuari serta kestabilan tanah dan lereng bukit. Dalam erti kata lain, 
ulasan JMG dalam hal ini adalah lebih kritikal berbanding agensi-agensi lain dan kelulusan 
telah diberikan oleh pihak berkuasa tempatan atas dasar sokongan daripada agensi pakar 
JMG sendiri.  

 Pada masa yang lain, selain daripada DOE, tidak ada jabatan teknikal lain yang 
membantah projek tersebut. Pun begitu kenyataan turut dibuat dalam Dewan yang mulia ini 
oleh Yang Berhormat Menteri Kesejahteraan Bandar, Perumahan dan Kerajaan Tempatan 
yang mendakwa kononnya Pelan Malaysia, dahulunya dikenali sebagai Jabatan 
Perancangan Bandar dan Desa telah menolak permohonan pemajuan. Saya tahu rakan 
saya, Yang Berhormat Bukit Mertajam ada dalam Dewan ketika itu. Namun menurut surat 
jabatan itu sendiri kepada pihak berkuasa tempatan yang bertarikh 11 Disember 2014, 
mereka langsung tidak membantah malah menyatakan tidak ada halangan.  

 Jadi saya ingin tambah di sini bahawa Kerajaan Negeri Pulau Pinang sebenarnya 
mengamalkan syarat yang lebih ketat dalam hal pembangunan lereng bukit berbanding 
dengan kerajaan persekutuan. Di Pulau Pinang kerajaan negeri melarang sama sekali 
pembangunan yang melebihi... 

 Tuan Sim Chee Keong [Bukit Mertajam]: Sekali lagi.  

 Tuan Zairil Khir Johari [Bukit Bendera]: ...Setinggi 76 meter. Yang Berhormat 
Ipoh Timur.  Cepat ya.  

 Tuan Su Keong Siong [Ipoh Timur]: Terima kasih Yang Berhormat Bukit Bendera.  
Setuju atau tidak Yang Berhormat Bukit Bendera fakta bahawa Kerajaan Negeri  Pulau 
Pinang telah dengan secepat mungkin menubuhkan siasatan Suruhanjaya Diraja. Menunjuk 
bahawa kerajaan negeri tidak takut langsung tentang isu pematuhan ke atas guidelines yang 
dinyatakan ini.  Menunjukkan mereka tidak ada langsung apa-apa untuk disembunyikan.   

 Tuan Zairil Khir Johari [Bukit Bendera]:  Saya sangat setuju dan memang tidak 
ada apa-apa untuk ditakuti. Seperti mana yang saya hendak beritahu ini, di Pulau Pinang 
pembangunan... 

 Tuan Sim Chee Keong [Bukit Mertajam]: [Bangun] 

 Tuan Zairil Khir Johari [Bukit Bendera]: ...Melebihi 76 meter dari paras laut tidak 
dibenarkan. Manakala Kerajaan Persekutuan menggunakan garis panduan 300 meter. Jadi 
ini membuktikan bahawa kerajaan negeri amat tegas dalam hal pembangunan. Tidak seperti 
dakwaan oleh sesetengah pihak.  

 Tuan Sim Chee Keong [Bukit Mertajam]: Minta penjelasan.  

 Tuan Zairil Khir Johari [Bukit Bendera]:  Jelas. Tidak cukup masa.   

 Tuan Sim Chee Keong [Bukit Mertajam]: Sikit saja. 



Namun dalam kenyataan kementerian, dalam pada 22 Oktober, kerajaan negeri didakwa tidak menerima nasihat DOE untuk mendapatkan penilaian Impak Alam Sekitar ataupun EIA. Kenyataan ini sungguh tidak bertanggungjawab dan berniat untuk mengelirukan. Apabila semakan dibuat, ulasan daripada DOE melalui surat bertarikh 23 Januari 2015 menyatakan bahawa mereka tidak menyokong permohonan pemajuan tersebut atas sebab jarak kuari yang berdekatan dan langsung tidak menyebut mengenai lereng bukit ataupun keperluan EIA. Anehnya DOE pula tidak membantah apabila kerajaan negeri terdahulu meluluskan Kolej Tunku Abdul Rahman yang terletak bersebelahan projek di mana kemalangan berlaku malah jaraknya dari kuari juga lebih kurang sama, malah lebih dekat kepada tapak letupan. Tidak kah ini membuktikan sikap dwi standard DOE. Pada masa yang sama rakan-rakan saya dari negeri Sarawak telah memaklumkan bahawa terdapat dua kuari di Kuching, satu di Batu 7 dan satu lagi di Batu Stigang yang terletak berhampiran dengan kawasan perumahan dengan jarak antara 250 meter hingga 350 meter sahaja dari tapak letupan. Jauh lagi dekat. Jadi mengapakah DOE boleh bertindak membantah projek perumahan mampu milik di Tanjung Bungah tapi membantah projek yang lebih teruk pelanggaran syaratnya. Sehubungan dengan itu kementerian juga senyap mengenai hakikat bahawa Jabatan Mineral dan Geosains juga sebuah agensi di bawah Kementerian Sumber Asli dan Alam Sekitar telah memberi lampu hijau kepada pemajuan yang sama di Tanjung Bungah. Perlu ditekankan di sini bahawa JMG, jabatan tersebut merupakan agensi pakar bagi aktiviti perlombongan termasuk kuari serta kestabilan tanah dan lereng bukit. Dalam erti kata lain, ulasan JMG dalam hal ini adalah lebih kritikal berbanding agensi-agensi lain dan kelulusan telah diberikan oleh pihak berkuasa tempatan atas dasar sokongan daripada agensi pakar JMG sendiri. Pada masa yang lain, selain daripada DOE, tidak ada jabatan teknikal lain yang membantah projek tersebut. Pun begitu kenyataan turut dibuat dalam Dewan yang mulia ini oleh Yang Berhormat Menteri Kesejahteraan Bandar, Perumahan dan Kerajaan Tempatan yang mendakwa kononnya Pelan Malaysia, dahulunya dikenali sebagai Jabatan Perancangan Bandar dan Desa telah menolak permohonan pemajuan. Saya tahu rakan saya, Yang Berhormat Bukit Mertajam ada dalam Dewan ketika itu. Namun menurut surat jabatan itu sendiri kepada pihak berkuasa tempatan yang bertarikh 11 Disember 2014, mereka langsung tidak membantah malah menyatakan tidak ada halangan. Jadi saya ingin tambah di sini bahawa Kerajaan Negeri Pulau Pinang sebenarnya mengamalkan syarat yang lebih ketat dalam hal pembangunan lereng bukit berbanding dengan kerajaan persekutuan. Di Pulau Pinang kerajaan negeri melarang sama sekali pembangunan yang melebihi... Tuan Sim Chee Keong [Bukit Mertajam]: Sekali lagi. Tuan Zairil Khir Johari [Bukit Bendera]: ...Setinggi 76 meter. Yang Berhormat Ipoh Timur. Cepat ya. Tuan Su Keong Siong [Ipoh Timur]: Terima kasih Yang Berhormat Bukit Bendera. Setuju atau tidak Yang Berhormat Bukit Bendera fakta bahawa Kerajaan Negeri Pulau Pinang telah dengan secepat mungkin menubuhkan siasatan Suruhanjaya Diraja. Menunjuk bahawa kerajaan negeri tidak takut langsung tentang isu pematuhan ke atas guidelines yang dinyatakan ini. Menunjukkan mereka tidak ada langsung apa-apa untuk disembunyikan. Tuan Zairil Khir Johari [Bukit Bendera]: Saya sangat setuju dan memang tidak ada apa-apa untuk ditakuti. Seperti mana yang saya hendak beritahu ini, di Pulau Pinang pembangunan... Tuan Sim Chee Keong [Bukit Mertajam]: [Bangun]. Tuan Zairil Khir Johari [Bukit Bendera]: ...Melebihi 76 meter dari paras laut tidak dibenarkan. Manakala Kerajaan Persekutuan menggunakan garis panduan 300 meter. Jadi ini membuktikan bahawa kerajaan negeri amat tegas dalam hal pembangunan. Tidak seperti dakwaan oleh sesetengah pihak. Tuan Sim Chee Keong [Bukit Mertajam]: Minta penjelasan. Tuan Zairil Khir Johari [Bukit Bendera]: Jelas. Tidak cukup masa. Tuan Sim Chee Keong [Bukit Mertajam]: Sikit saja.